ซือเหล็ง

ซือเหล็ง มีชื่อในภาษาจีนกลางว่า สฺวี หนิง () เป็นตัวละครสมมุติจากซ้องกั๋ง มีฉายาว่า ทวนทอง (จีน : 金槍手 / อังกฤษ : Gold Lancer) เป็นผู้กล้าอันดับที่ 18 ของเขาเหลียงซาน เขารับราชการเป็นครูฝึกพลทวนตะขอในเมืองไคฟง เมื่อตอนที่ฝ่ายเขาเหลียงซานกำลังเผชิญศึกหนักกับฮูเหยียนจั๋ว เฉาไก้ได้ส่งทังหลง ไต้จง และสือเซียน ให้ไปเชิญตัวซือเหล็ง สือเซียนได้ทำการขโมยเกราะทองขนห่านป่าของซือเหล็งออกไป พอรุ่งเช้า ซือเหล็งหาเกราะทองของเขาไม่พบก็โกรธ บังเอิญไปเจอกับทังหลงพอดี ก็เลยชวนกันไปหาคนโขมยเกราะทอง ระหว่างทาง ทังหลงได้วางยาให้ซือเหล็งเผลอหลับ และได้พาขึ้นเขาเหลียงซาน หลังจากที่เขาฟื้นขึ้นมา เขาก็ได้รับการเกลี้ยกล่อมจากซ้องกั๋ง เขามีข้อแลกเปลี่ยนว่าถ้าอยากให้เขาร่วมทำการ ก็ต้องพาครอบครัวของเขามาด้วย ซึ่งซ่งเจียงได้จัดทำตามความประสงค์ของเขา เขาจึงยอมช่วยฝ่ายเหลียงซานจนสามารถเอาชนะฮูเหยียนจั๋ว

หลังการประชุมใหญ่ของผู้กล้า 108 ดาวแห่งโชคชะตา เขาได้เป็น 1 ใน 8 ขุนพลแนวหน้าของเหลียงซาน ในการรบกับฟางล่า เขากับห่าวซือเหวินได้เข้าโจมตีเมืองฮั่งจิวที่มี ฟางเทียนติ้ง (方天定 ท.ฮองเทียนเต๋ง) เป็นเจ้าเมือง ห่าวซือเหวินถูกจับ เขาจึงรีบเข้าไปช่วยแต่ก็ถูกลูกธนูอาบยาพิษของศัตรูยิงเข้าที่ซอกคอ และเสียชีวิตในเวลาต่อมา

 อ้างอิง 

 Keffer, David. "Outlaws of the Marsh: A Somewhat Less Than Critical Commentary". Poison Pie Publishing House. Retrieved 19 December 2016.
 Miyamoto, Yoko (2011). "Water Margin: Chinese Robin Hood and His Bandits" . Demystifying Confucianism. Retrieved 19 December 2016.

หมวดหมู่:ตัวละครในซ้องกั๋ง